Den nordjyske teknologivirksomhed Asetek A/S, der udvikler systemer til vandkøling af computere, har netop indgået en lukrativ aftale med den canadiske nichecomputerudvikler Ciara, der blandt andet udvikler hardware til Wall Streets børsmæglere. Med aftalen skal Asetek levere patenterede vandkølesystemer til store, energikrævende datacentre, der bygges op i hele verden hos datakrævende virksomheder, institutioner og universiteter. Ja, det lyder ret nørdet, men der er mange penge i Aseteks nye aftale. Aftalen forventes at få en årsværdi på mellem fem og seks millioner kroner. Køling af computere udgør i dag op til to procent af verdens energiforbrug, hvilket gør nordjyske Asetek til en meget attraktiv virksomhed. Den nordjysk baserede virksomhed har 75 ansatte i tre lande.

Referat:
Den nordjysk baserede teknologivirksomhed Asetek har netop indgået en aftale med en canadisk computerudvikler.